OzLabs/hebrew-wiki-articles huggingface dataset:
כובע צילינדר

ג'נטלמנים מן המאה ה-19, חבושים בצילינדרים.]]
"[[נישואי הזוג ארנולפיני" ציור מאת יאן ואן אייק]]

כובע צִילִינְדֵּר הוא כובע ששימש בעיקר גברים באופנת המאה ה-19. הכובע בנוי מבסיס עגול ועליו גליל (ה"צילינדר"). לקראת סוף המאה ה-19 ובמאה ה-20 היה הצילינדר לסימן היכר לגבר אלגנטי ובפרט לג'נטלמן ופריט לבוש חיוני לדיפלומטים, פוליטיקאים, אנשי עסקים וכדומה.

==תולדות הצילינדר==
כובעי צילינדר החלו להופיע במאה ה-15 והיו עשויים מלבד עשוי שיער בונה (ניתן לראות כובע כזה בציורו של יאן ואן אייק "נישואי הזוג ארנולפיני" שצויר בשנת 1442 לערך). כובעי צילינדר מופיעים מאז ביצירות אמנות רבות. החל מהמאה ה-19 היה כובע הצילינדר דוגמת הכובע העיקרית באפנת הגברים. הצילינדר היה גם פרט מבגדי הרכיבה של נשים.

==אופנות בכובעי צילינדר==
הפרופורציות בין השוליים לגובה הצילינדר השתנו עם האופנות. לעיתים היה הצילינדר צר וגבוה (כפי שניתן לראות בסרט "כנופיות ניו יורק" של מרטין סקורסזה), לפעמים נמוך ורחב, לפעמים התעקל בקו קעור כלפי פנים ולעיתים הופיע בצורת חרוט קטום עם שוליים צרים מאוד. סרט צר כיסה את החיבור בין הצילינדר לשוליים, רוחבו וצבעו היו גם הם לאופנה. לרוב היה הצילינדר שחור או אפור (למרוצי סוסים). צילינדר עטוי משי שחור היה כובע לשעות הערב.

==צילינדר מתקפל==
כובע "שאפוקלאק", פתוח (למעלה) וסגור (למטה)
הצילינדר המתקפל ("שאפוקלאק" בצרפתית) הומצא בשנות ה-30 של המאה ה-19. הצילינדר הורכב על מנגנון קפיצי ויכול להתקפל כאקורדיון לחלל שבשולים ולהיפתח בלחיצה קלה. הדבר איפשר נשיאה קלה ובטוחה של הכובע. היה זה כובע נפוץ ואופנתי עד שנות ה-20 של המאה ה-20.

==צילינדרים מפורסמים==
<gallery perrow="3">
קובץ:PinkertonLincolnMcClernand.jpg|אברהם לינקולן (במרכז) בצילינדר גבוה
קובץ:Winston Churchill verl sst das Geb ude der Admiralt t (1912).jpg|וינסטון צ'רצ'יל, 1912
קובץ:J. M. Flagg, I Want You for U.S. Army poster (1917).jpg|"הדוד סם", סמל לארצות הברית
קובץ:Alice par John Tenniel 25.png|הכובען המטורף מהרפתקאות אליס בארץ הפלאות
קובץ:Toulouse-Lautrec - Moulin Rouge - La Goulue.jpg|כרזה למולן רוז' מאת אנרי דה טולוז-לוטרק, צלליות הגברים בצילינדרים
קובץ:Hannoveraner Dressur Goethe 3 bestes.jpg|חלק מהמדים הרשמיים של רכיבה אומנותית
קובץ:TopHatORGI.jpg|כרזת הסרט Top Hat, בהשתתפות פרד אסטר וג'ינג'ר רוג'רס
קובץ:BertWilliamsBlackfaceTophatSmile.jpg|הדמות הסטריאוטיפית של "הכושי הגנדרן" ממופע מינסטרל, שאופיין על ידי כובע צילינדר וכפפות לבנות
קובץ:Isser Yehuda Unterman 1949.jpg|הרב איסר יהודה אונטרמן, הרב הראשי לישראל, נהג לחבוש צילינדר
קובץ:DeScribeTOPHAT.jpg|דיסקרייב, ראפר יהודי חסידי, חובש כובע צילינדר המזוהה איתו
קובץ:Slash in 2008.jpg|סלאש, גיטריסט הנוכחי של להקת Guns N' Roses נוהג לחבוש כובע צילינדר בהופעות חיות
קובץ:PikiWiki Israel 46706 David Ben Gurion.jpg|דוד בן-גוריון חובש מגבעת צילינדר
</gallery>

==קישורים חיצוניים==

* 

צילינדר
ישיבת בני עקיבא אהל שלמה - באר שבע

ישיבת בני עקיבא אהל שלמה היא ישיבה תיכונית בשכונה ד' בבאר שבע. הישיבה, המשתייכת למרכז ישיבות בני עקיבא, הוקמה בשנת ה'תשכ"ג (1962) על ידי הרב דב יששכר גולדשטיין וזמן קצר לאחר מכן נשלח לעמוד בראשה הרב אברהם סילברט. כיום עומד בראשה הרב רחמים פיניש. במתחם הישיבה נמצאים חטיבת ביניים (כיתות ז'-ח'), ישיבה תיכונית (כיתות ט'-י"ב) וכולל דיינות.

כיום מספר התלמידים בכל מוסדות הישיבה עומד על כ-1,500.

סר יצחק וולפסון תרם רבות לישיבה והישיבה נקראת על שם אביו שלמה ובנוסף היא מכונה "ישיבת וולפסון".

== מסלולי הלימוד בישיבה ==
בישיבה שלושה מסלולי לימוד
* א"ש תמי"ד – מסלול ישיבה תיכונית קלאסי.
* א"ש קודש – מסלול הדומה למסגרת של "ישיבה קטנה" בשילוב עם השגת תעודת בגרות מלאה.
* א"ש מרו"ם – מסלול לתלמידים מחוננים ומצטיינים אליו מגיעים תלמידים מכל רחבי הנגב.

==אנשי צוות בולטים בתולדות הישיבה==
===ראשי הישיבה===
* הרב דב יששכר גולדשטיין- ייסד את הישיבה ועמד בראשה בשנתה הראשונה.
* הרב אברהם סילברט - ה'תשכ"ג - ה'תשמ"ב.
* הרב ישראל ליפשיץ - תשמ"ב - תשע"ב.
* הרב רחמים פיניש - ראש הישיבה הנוכחי.

===צוות הישיבה===
*הרב יצחק ברקוביץ' - מראשוני הרמ"ים בישיבה כיהן כר"מ שכבה י"ב למעלה משלושים שנה.
*הרב אורי מוסאי - ר"מ, דיין ושוחט.
* הרב מרדכי חליוה - ר"מ, וממלא מקום ראש הישיבה (נפטר ב-2023).
* הרב ד"ר ליפא פרידמן - מנהל תיכון במשך 30 שנה וכיום בגמלאות.
* מאיר גוטמן - מנכ"ל הישיבה הראשון. כיום בגמלאות.
* יעקב מימון - שימש כרכז הדרכה וכמנהל אדמיניסטרטיבי.
* חיים פרינס - שימש כמנכ"ל הישיבה.
* הרב אלישע סיטרואן - שימש כמנהל חטיבת הביניים במשך כ-30 שנה, כיום בגמלאות.
* הרב עובדיה יעקב - שימש כראש כולל הדיינות בישיבה, כיום דיין בבית הדין הרבני בעיר.
* הרב דניאל ברק ווינט - ראש מכון גמרא סדורה. כיהן כר"מ במשך כ-13 שנה.

== ראו גם ==

* בוגרי ישיבת בני עקיבא אהל שלמה

==קישורים חיצוניים==

*אתר האינטרנט של [https://ohelshlomo.mashov.info/ ישיבת בני עקיבא אוהל שלמה]
*[https://www.facebook.com/YbaOhelShlomo דף הפייסבוק של ישיבת בני עקיבא אוהל שלמה]
*[https://yba.org.il/institutes/ישיבת-בני-עקיבא-אהל-שלמה/ כרטיס ביקור] באתר מרכז ישיבות בני-עקיבא בישראל

== הערות שוליים ==

*
אהל שלמה
קטגוריה:באר שבע: חינוך
קטגוריה:באר שבע: מבני דת
קטגוריה:הנצחת משפחת וולפסון
תיאטרון הסימטה

תיאטרון הסימטה הוא תיאטרון שוליים ("פרינג'") השוכן ביפו העתיקה, ונחשב לוותיק מסוגו בישראל. יוצרים רבים החלו את דרכם בתיאטרון אשר שם לו למטרה לשמש גם כמרכז וכבית לאמנים שאינם נהנים מתקצוב ממסדי. התיאטרון מנסה לעודד חופש יצירה אמנותי, גם על חשבון התאמתה לקהל הרחב.

מייסד התיאטרון הוא השחקן והבמאי ניקו ניתאי, ששימש כמנהלו האמנותי במשך שנים רבות. הוא ייסד את התיאטרון בשנת 1982, בחסות עיריית תל אביב-יפו. קודם לכן פעל במקום גלריה, בשם גלריית הסימטה. בשנה הראשונה הופיע במקום באופן קבוע הזמר מאיר אריאל. 

בתיאטרון הסמטה מוצגות 54 הפקות שונות בלמעלה מ-200 הצגות בשנה, ופעילים בו כ-135 שחקנים ו-96 יוצרים. עוד משמש המקום מתמחה בהצגות אינטימיות אלטרנטיביות, ומשמש כמשכן לתערוכות אמנות, ומעניק במה למופעי ג׳אז, פלייבק. הוא מפעיל בר, במקום פועל "בר הסמטה".

המנהלת האמנותית והמנכ"לית כיום היא עירית פרנק.

==קישורים חיצוניים==

* 
* 

==הערות שוליים==

קטגוריה:תל אביב-יפו: תיאטראות
קטגוריה:יפו העתיקה
קטגוריה:ישראל: תיאטרוני פרינג'
קטגוריה:יפו: תרבות
Cream tea

Cream tea (תעתיק מאנגלית: "קרים טי"; תרגום מילולי: "תה שמנת") וכן "תה דבונשייר" ו"תה שמנת מקורנוול" הוא סוג של ארוחת תה בריטית הכוללת תה, סקונס, שמנת עשירה וריבה.

ארוחות תה כאלו מוצעות בבתי תה באנגליה (בפרט בדרום-מערב אנגליה), ברחבי חבר העמים הבריטי, ובהזדמנויות בהן מעוניינים להשרות אווירה אנגלית. בארצות הברית ארוחה זו מוצגת כארוחת ביניים אנגלית אופיינית לשעות אחר-הצהריים.

מקורה של הארוחה בדרום-מערב אנגליה והיא נחשבת למומחיות מקומית במחוזות דבון וקורנוול. קיימות עדויות ממנזר בדבון מהמאה ה-11 אודות המנהג לאכול לחם עם שמנת עשירה וריבה.

השם "תה דבונשייר" מתייחס לשמו העתיק, "דבונשייר", של מחוז דבון. שם זה משמש לתיאור הארוחה במדינות חבר העמים הבריטי ולא במחוז דבון עצמו.

ישנן גרסאות שונות באשר לאופן ההגשה הרצוי של Cream tea. בדבון נוהגים לחצות סקונס לשניים, למרוח כל מחצית בשמנת עשירה ולהוסיף ריבת תות שדה מעל. מקובל להגיש את הסקונס חמים, רצוי מיד לאחר שנאפו. הריבה המועדפת היא ריבת תות ולעיתים רחוקות היא מוחלפת בריבת פטל. אין מגישים חמאה והתה מוגש עם חלב
.

בקורנוול ההגשה המסורתית של Cream tea כוללת סוג של לחמנייה לבנה מתוקה המכונה "Cornish split". הלחמנייה החמה נמרחת בחמאה, מעליה ריבת תות ומעל - שמנת עשירה.

גרסה נוספת של הארוחה, המכונה "רעם וברק", כוללת פרוסת לחם מרוחה בשמנת עשירה שמעליה דבש או סירופ סוכר זהוב או חום.

[[שמנת עשירה על סקונס ומעליה ריבה (סגנון ההגשה של דבון)]]
[[סקונס עם ריבה ומעליה שמנת עשירה (סגנון ההגשה של קורנוול)]]

==קישורים חיצוניים==

== הערות שוליים ==

קטגוריה:המטבח הבריטי
קטגוריה:ארוחות
קטגוריה:תה
מרכז דניאל עמיחי ללימודי חתירה וימאות

מבט מכיוון מערב. "חרטום הסירה ההפוכה" נראה בצידו הימני של המבנה
המזחים בבריכת המרכז
מחסני הסירות
מרכז דניאל עמיחי ללימודי חתירה וימאות שוכן על גדות נחל הירקון, סמוך ל"גן הבנים" בחלקו המערבי של פארק הירקון. המקום משמש כמרכז לחתירה אקדמית ולחתירה בקיאק ימי, לחינוך ולפעילויות ספורטיביות אחרות. במקום פועלים בית הספר לחינוך ימי תל אביב-יפו ומועדון הפועל תל אביב לקיאק אולימפי. עוד פועלים במקום סימולטור חתירה, חדר כושר וסאונה. 
==המבנה==
המבנה עוצב בדמות סירה הפוכה על הגדה הצפונית של הנחל, וחרטומה פונה אל עבר מימיו. שטחו של הבניין הוא 1,600 מ"ר ולו שני מפלסים. הוא בנוי כהאנגר גדול המקיף בריכה מלבנית המחוברת אל הירקון. מספר מזחים נשלחים מהמבנה אל תוך הבריכה, ומעל לחיבורה אל הנחל הוקם גשר להולכי רגל ולרוכבי אופניים. 
==היסטוריה== 
הקמת המרכז החלה בשנת 2001, בתכנונם של האדריכלים אולריק פלסנר ורותי פקר, והוא נחנך בשנת 2003. 
המרכז קרוי על שמו של דניאל עמיחי מרכוס שנהרג ב-1993 עם שלושה מחבריו בתאונת דרכים בכביש הערבה. דניאל הצטיין בחתירה כאשר למד בפנימייה היהודית כרמל קולג' באנגליה, והיה בעל פוטנציאל להשתתף באולימפיאדה עיריית תל אביב-יפו הקצתה את השטח להקמת המרכז ומשפחתו של דניאל מרכוס תרמה את הכספים הדרושים לשם כך.

==קישורים חיצוניים==

* 

==הערות שוליים==

קטגוריה:פארק הירקון
קטגוריה:ישראל: ספורט מים
קטגוריה:נחל הירקון
קטגוריה:תל אביב-יפו: אצטדיונים ומתקני ספורט
קטגוריה:הצפון הישן
קטגוריה:ישראל: חתירה
קטגוריה:שדרות רוקח
גן השקמים

עץ שקמה על אי תנועה ב[[דרך בן צבי]]

"גן השקמים" הוא שיר מ-1954 שכתב יצחק יצחקי והלחין יוחנן זראי. השיר עוסק בראשית ימיה של העיר תל אביב באופן נוסטלגי, ומתאר את הגעגועים לתקופה שבה היא הייתה יישוב קטן עם בתים בודדים בחולות, ואת הפיכתה לכרך סואן, שבו גורדי שחקים, כבישים וחנויות.

== היסטוריה ==
השיר נכתב ללהקת פיקוד מרכז במסגרת העלאת מחזמר שהוגדר הומוריסטי בעל מוסר השכל, ונכתב על ידי הסופר משה שמיר<ref name=":0"></ref>. השיר עצמו, נכתב על ידי יצחק יצחקי שהיה קצין חינוך של הפיקוד, ומתאר את השקמים שבין גן מאיר לבית ז'בוטינסקי ברח' קינג ג'ורג' בתל אביב<ref>היו כמה ריכוזי שקמים בתל אביב. האישור שכוונת המחבר הייתה לשקמים שבמקום הזה, נאמר על ידי יצחקי ליואל רפל, שהיה בתקופה ההיא עוזרו של איצ'ה גולן, קצין החינוך של הנח"ל.</ref>.

== תוכן השיר ==
השקמים בשיר מהווים משל לשינוי שחל בתל אביב: בתחילה, "היה היו כאן פעם שקמים... ויש לפעמים נערכו ישיבות מתחת שקמים אז בצל", אחר כך "נשכחו השקמים והלבין אז ראשם מאבק", ולבסוף "השקמים נעלמו ואינם, רק שלט את שמם עוד מזכיר".

== מבצעים ==
את השיר ביצעה לראשונה להקת פיקוד המרכז בתוכניתה "כ"ף קו"ף אחד" שהועלתה ב-1954, בעת שיצחקי היה קצין החינוך הפיקודי וזראי היה המנהל המוזיקלי שלה. הלהקה לא הקליטה את השיר. רק לאחר 4 שנים הוקלט השיר בביצועה של רעייתו דאז, ריקה זראי, והוא המזוהה עמו ביותר. מאוחר יותר חידשו את השיר אמנים רבים נוספים, ובאקו"ם רשומים 104 ביצועים שונים ובהם של אריק סיני, ירדנה ארזי, הכל עובר חביבי, יזהר כהן,וביצוע משותף של מיקי קם ונתן דטנר<ref name=":0" />.

==ראו גם==
* עצי שקמה בתל אביב

==קישורים חיצוניים==

* צחית טנא, [http://lib.cet.ac.il/pages/item.asp?item=18456 על השיר "גן השקמים"], המרכז לטכנולוגיה חינוכית.

== הערות שוליים ==

קטגוריה:שירי 1954
קטגוריה:שירי להקת פיקוד מרכז
קטגוריה:שירים בעברית
קטגוריה:שירים שהולחנו על ידי יוחנן זראי
קטגוריה:שירים על תל אביב-יפו
קטגוריה:תל אביב לפני הקמת מדינת ישראל
קטגוריה:שירים על נוסטלגיה
קטגוריה:שירים על עצים
גאנז (חברה)

גאנז (באנגלית: Ganz Midwest-CBK LLC או בקיצור: Ganz) היא חברה צעצועים קנדית להפצה של בובות של חיות ופרטי אספנות, יצרנית המותג ובקינז.

ההצלחה של חיות המחמד של ובקינז ופריטים אחרים, אפשרו לחברת גאנז להפעיל את קרן Webkinz, אשר מתמקדת בתמיכה של תוכניות ילדים ברחבי העולם.

החברה נוסדה בשנת 1950 על ידי ניצול שואה בשם שמואל גאנז ובניו סאם גאנז וג'ק גאנז, שנקראו האחים גאנז.

==קישורים חיצוניים==
* 
* [https://web.archive.org/web/20181218220706/http://www.thewebkinzsuperstore.com/ Ganz Webkinz]

קטגוריה:חברות קנדיות
קטגוריה:חברות צעצועים
חומצה פלמיטית

חומצה פלמיטית, CH<sub>3</sub>(CH<sub>2</sub>)<sub>14</sub>COOH או חומצה הקסאדקנואית, היא אחת מחומצות השומן הרוויות הנפוצות בגופם של בעלי חיים וצמחים.
כפי ששמה מעיד עליה, חומצה פלמיטית מהווה מרכיב מרכזי בשמן דקלים (פאלם הוא שמו של עץ הדקל בשפות רבות), אך היא קיימת גם בחמאה, חלב ובשר. התגלתה על ידי אדמונד פרמי (Edmond Frémy) בשנת 1840.

חומר הבערה הצבאי נפלם הוא שילוב של חומצה פלמיטית וחומצה נפתנית.

חומצה פלמיטית היא חומצת השומן הראשונה המיוצרת בתהליך הסינתזה של חומצות שומן (ליפוגנזה) וממנה מיוצרות חומצות השומן הארוכות יותר. רמה גבוהה של חומצה פלמיטית בתאים אדומים קשורה בתזונה עשירה בפחמימות (עודף פחמימות הופך בכבד לשומן), בתסמונת המטבולית ובסוכרת סוג 2.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ליפידים
פלמיטית, חומצה
ויג'יאוואדה

ויג'יוואדה היא העיר השנייה בגודלה במדינת אנדרה פרדש, שבדרום הודו. 

העיר, הנמצאת בדרום מזרח הודו, שוכנת על גדות הנהר קרישנה ומשמשת כעיר נמל. לפי מפקד אוכלוסין של 2011, אוכלוסיית ויג'יוואדה נאמדת ב-1,048,240 נפש.

העיר שוכנת בהצטלבות שתי מסילות רכבת מרכזיות ובמפגש שתי אוטוסטרדות ומיקום זה תורם לכלכלתה.

בעיר יש מספר מקדשים בעלי חשיבות, אולם עיקר חשיבותה הדתית הם מקדשי המערות ההינדים באונדאוואלי, הנמצאים לצד העיר. המקדשים נחצבו החל מהמאה ה-6 ויש בהם ייצוג לשלושת האלים המרכזיים (וישנו, שיווה וברהמה). 

==קישורים חיצוניים==

* 

קטגוריה:הודו: ערים
קטגוריה:הודו: ערי חוף
קטגוריה:אנדרה פרדש: ערים
דוד קשדן

דוד קשדן (נולד ב-20 ביוני 1946) הוא מתמטיקאי ישראלי, פרופסור אמריטוס באוניברסיטה העברית בירושלים ובאוניברסיטת הרווארד. קשדן זכה, בין היתר, בפרס ישראל במתמטיקה ומדעי המחשב (2012) ובפרס שאו במתמטיקה (2020).

==קורות חיים==
קשדן נולד במוסקבה בשם דימיטרי אלכסנדרוביץ' קשדן. קיבל תואר דוקטור בשנת 1969 באוניברסיטת מוסקבה בהנחיית אלכסנדר קירילוב. לאחר מכן השתתף בסמינר של ישראל גלפנד ובשנת 1975 היגר לארצות הברית ומונה לפרופסור באוניברסיטת הרווארד. בשנת 2002 עלה קשדן לישראל, ומאז כיהן כפרופסור מן המניין באוניברסיטה העברית עד פרישתו בשנת 2014.

ב-6 באוקטובר 2013 נפצע קשה בתאונת פגע וברח. לאחר אשפוז של כתשעה חודשים, שוחרר לביתו.

==מחקר==
קשדן נודע בעיקר בעקבות תכונת T של קשדן שפיתח בשנת 1967, הקשורה לתורת ההצגות של חבורות ומהווה תחום מחקר פורה עד היום.
קשדן נודע בשיתופי הפעולה שלו במחקריו עם מתמטיקאים אחרים, בעיקר עם ישראל גלפנד, ג'ורג' לוסטיג וגריגורי מרגוליס. תלמידו, ולדימיר וויבודסקי קיבל את מדליית פילדס בשנת 2002.

==פרסים ומינויים==
* 1990: עמית מקארתור
* 1990: חברות באקדמיה האמריקאית למדעים
* 2006: חברות באקדמיה הלאומית הישראלית למדעים.
* 2008 חברות באקדמיה האמריקאית לאמנויות ולמדעים.
* 2009: פרס רוטשילד
* 2012: פרס ישראל במתמטיקה ומדעי המחשב "על תרומתו לתורת החבורות ותרומתו לגאומטריזציה של תורת ההצגות".
* 2016: פרס א.מ.ת.
* 2020: פרס שאו (יחד עם אלכסנדר ביילינסון )

==קישורים חיצוניים==

* [http://www.ma.huji.ac.il/~kazhdan/ דף הבית של דוד קשדן]
* 
* 
* [http://www.chabad.org.il/Magazines/Article.asp?ArticleID=8473&CategoryID=1610 המתמטיקאי חיפש שורשים], שיחה עמו בגיליון שיחת השבוע, 24 בפברואר 2012
* 

===קישורים למאמרים===
* אלכסנדר לובוצקי, [http://www.ma.huji.ac.il/~alexlub/BOOKS/On%20property/On%20property.pdf On property (τ )]
* אלכסנדר לובוצקי, [http://www.ams.org/notices/200506/what-is.pdf What is property (τ)], Notices of the AMS 52 (6), 2005, pp. 626–627
* 

==הערות שוליים==

קטגוריה:מדענים ישראלים שחזרו בתשובה
קטגוריה:בוגרי אוניברסיטת מוסקבה
קטגוריה:חברי האקדמיה הלאומית הישראלית למדעים
קטגוריה:ישראלים חברי האקדמיה הלאומית למדעים של ארצות הברית
קטגוריה:ישראלים חברי האקדמיה האמריקאית לאמנויות ולמדעים
קטגוריה:מתמטיקאים ישראלים
קטגוריה:מתמטיקאים יהודים רוסים
קטגוריה:מתמטיקאים יהודים אמריקאים
קטגוריה:סגל האוניברסיטה העברית בירושלים: מתמטיקה
קטגוריה:סגל אוניברסיטת הרווארד
קטגוריה:סגל אוניברסיטת מוסקבה
קטגוריה:עמיתי מקארתור
קטגוריה:זוכי פרס רוטשילד
קטגוריה:עולים בשנות ה-2000
קטגוריה:חרדים ישראלים
קטגוריה:זוכי פרס ישראל למתמטיקה
קטגוריה:זוכי פרס ישראל למדעי המחשב
קטגוריה:זוכי פרס א.מ.ת.
קטגוריה:יהודים שהיגרו מברית המועצות לארצות הברית
קטגוריה:יהודים זוכי פרס שאו
קטגוריה:ישראלים שנולדו ב-1946
חורבת מנים

חורבת מנים
עיטור מהארמון
חוּרְבַּת מִנִים, הידועה גם בשמה הערבי חִ'רְבַּת אל-מִנְיָה, היא אתר ארכאולוגי השוכן בבקעת גינוסר, דרומית לעין שבע וצפונית לקיבוץ גינוסר, בצפון מערב הכנרת. האתר מכיל ממצאים ממספר תקופות, שהחשוב שבהם הוא ארמון אומיי. האתר והשטח סביבו (39.7 דונם סה"כ) הוכרז גן לאומי ב-28 בפברואר 2002, אך אינו מוסדר לקבלת מבקרים.

בסמוך לארמונות נמצאים שרידי מרחצאות ביזנטיים, וכ-400 מטרים צפונה לארמונות שוכן ח'אן אל-מניה, שתקופתו מאוחרת לארמונות.

==חקר האתר==
ארמון מיניה מתקופת בית אומיה והחורבות שלידו היו ידועים כבר לראשוני חוקרי ארץ ישראל. אדוארד רובינסון זיהה את המקום ככפר נחום.
כ-30 שנה מאוחר יותר ביקרו חברי הקרן לחקר ארץ ישראל במהלך הסקר של ארץ ישראל המערבית. הם ערכו חפירות קלות במקום ולא הצליחו למצוא שום מבנה רב ממדים. חלקם הסכימו עם הערכתו של רובינסון כי מדובר באתרו של כפר נחום, וכך נותר הדבר עד סוף המאה ה-19,
 עת התגלה כפר נחום האמיתי במקום אחר.

בין השנים 1932–1939 חפרו באתר שלוש משלחות גרמניות. משלחת מעורבת, ישראלית-אמריקאית-צרפתית במימון אוניברסיטת מישיגן ובניהול ז'אן פרו, נערכה ב-1959. ב-2005 הגיעה למקום משלחת חדשה מטעם האוניברסיטה העברית.

עם תחילת החפירות הארכאולוגיות, התגלה מבנה מפואר, שבתחילה הייתה נטייה לסווגו כמבנה רומאי, אולם עם הזמן התברר כי למעשה מדובר בארמון אומיי, אחד מתוך שרשרת של ארמונות כאלו במרחב הישראלי-סורי.

==תיאור הארמון==

==תמונות==
<gallery mode="packed">
קובץ:PikiWiki Israel 72637 khirbet minya.jpg
קובץ:Khirbet Al Minya (997009324166605171.jpg
קובץ:Horvat Minya, Israel 05.jpg
קובץ:Horvat Minya, Israel 01.jpg
קובץ:أنقاض قصر المنية 1.jpg
קובץ:Tabgha Ein Sheva 1903.jpg
</gallery>

== לקריאה נוספת ==
* מרים רוזן-איילון, "ח'רבת אל־מיניה", בתוך: חיים זאב הירשברג (עורך), כל ארץ נפתלי, החברה לחקירת ארץ-ישראל ועתיקותיה, ירושלים, תשכ"ח

==קישורים חיצוניים==

* [http://www.huji.ac.il/cgi-bin/dovrut/dovrut_search.pl?mesge112591442505976587 המכון לארכאולוגיה חידש את החפירה בחִ'רבת אל-מיניה (huji)]
* הנס-פטר קונן, מרים פינס ואורן טל, "[http://www.hadashot-esi.org.il/report_detail.aspx?id=25391 חורבת מינים]", חדשות ארכיאולוגיות 130, פברואר 2018
* 

== הערות שוליים ==

חורבת מניהם
קטגוריה:בקעת הירדן: אתרים ארכאולוגיים
קטגוריה:הכנרת
מערות סמך

מערות סמך הוא גן לאומי באזור דרום השפלה, הממוקם כשני קילומטרים מזרחית לנועם ושלושה קילומטרים מערבית ללכיש, בסמוך לכביש 6. בגן שלוחה קירטונית עם מערות פעמון וחורבת סמך שהיה מאוכלס מהתקופה הרומית עד סיום התקופה העות'מאנית בארץ ישראל. כמו כן, נמצא בו קבר שייח, עבדאללה. הגן בשטח 723.35 דונם הוכרז ב-16 ביולי 2003.

==קישורים חיצוניים==
* [http://www.inature.info/wiki/%D7%92%D7%9F_%D7%9C%D7%90%D7%95%D7%9E%D7%99_%D7%9E%D7%A2%D7%A8%D7%95%D7%AA_%D7%A1%D7%9E%D7%9A המקום באתר iNature]
* 

קטגוריה:שפלת יהודה: גנים לאומיים
קטגוריה:שפלת יהודה: מערות
UniPaaS

[[לוגו המוצר]]
uniPaaS הוא פלטפורמת יישומים של מג'יק תעשיות תוכנה ומהווה את גרסת ההמשך ל- eDeveloper v10.

uniPaaS תומך בשתי סביבות: RIA (יישומי אינטרנט עשירים) ו-SaaS (תוכנה כשירות).

==מאפיינים==

פלטפורמת היישומים uniPaaS מורכבת מהמודולים הבאים:

1. uniPaaS full client

:מודול זה הוא ממשיכו הישיר של eDeveloper v10 התומך בדיוק באותן סביבות ריצה בהן תמכה גרסה 10. מודול זה מוסיף יכולות פיתוח חדשות ותמיכה מורחבת בפורמטים וטכנולוגיות נוספות. גרסה זו תומכת במתכונות הריצה הבאות:

:* Client Server
:* Internet output merge
:* Internet Browser client

2. uniPaaS RIA

:מתכונת ריצה זו משתמשת בתווך האינטרנט ומאפשרת ריצה על כל מחשב של משתמש הקצה, ללא התקנה מפורשת של רכיבים במחשב המשתמש. היישום פועל כיישום NET. עצמאי, חופשי ממגבלות הדפדפן, המספק למשתמש הקצה חוויית שימוש עשירה כמו זו הנהוגה ביישומי שרת-לקוח רגילים (הן במגוון הפקדים, הן בעיצוב והן בחוויית המשתמש של סביבת שרת לקוח). 

3. uniPaaS SaaS 
:מודל הטמעה זה, המבוסס על uniPaaS RIA, מאפשר לפתח יישומי SaaS מלאים בלי הצורך לפתח את מנגנון ניהול הרישום וניטור המשתמשים בעצמם. בכלי מוטמע רכיב של Management and Monitoring, המאפשר את ניהול "הדיירים" (tenants) המאפשר לתוכניתן להפוך לשחקן SaaS המציע שירותים באמצעות האינטרנט כאשר חלק ניכר מהרכיבים הדרושים מוגדר לו מראש בכלי.

==ראו גם==
*מג'יק (מחולל יישומים)

==קישורים חיצוניים==
* 
* [https://web.archive.org/web/20091031210616/http://www.magicsoftware.com/en/products/?catID=70 uniPaaS], באתר של Magic Software

קטגוריה:ישראל: המצאות
קטגוריה:מחוללי יישומים
אלפונסו פרס

אלפונסו פרס מוניוס (בספרדית: Alfonso Pérez Muñoz; נולד ב-26 בספטמבר 1972 בחטאפה) הידוע בשם אלפונסו הוא כדורגלן עבר ספרדי, ששיחק בעמדת החלוץ.

אלפונסו שיחק במהלך הקריירה שלו גם בקבוצת ריאל מדריד וגם בברצלונה. הוא הציג יכולת מעל הממוצע בנגיחות, אף על פי שגובהו היה פחות מ-1.80 מטר.

== ביוגרפיה ==

=== קריירת המועדונים ===
בשנת 1990, אלפונסו ערך את הופעת הבכורה שלו בקריירה המקצוענית בקבוצת ריאל מדריד. אף על פי שמעולם לא הצליח לבסס את מעמדו בהרכב הפותח ושיחק לרוב כמחליף לאמיליו בוטרגניו ואיבן זמורנו, הוא סייע למדריד לזכות באליפות ליגת העל הספרדית בעונת .

בקיץ 1995, אלפונסו חתם בקבוצת ריאל בטיס. בעונתו השנייה בה, , הוא כבש 25 שערים, שהיו מספר השערים הרב ביותר שהבקיע שחקן בעונה אחת בהיסטוריה של המועדון; וסייע לקבוצה לסיים במקום הרביעי. הוא שיתף פעולה בחוד ההתקפה יחד עם פייר לואיחי צ'רובינו, ויחד הם הבקיעו 60 שערים בליגה הספרדית בין השנים 1995 ו-1997.

בעונת , אלפונסו הוחתם על ידי ברצלונה. הוא התקשה בתקופתו בברצלונה והבקיע שני שערים בלבד בעונתו הראשונה בקבוצה. הוא הושאל לקבוצת אולימפיק מרסיי מליגת העל הצרפתית בינואר 2002 (יחד עם אלברטו ריברה), אך שוב נכשל.

בעונת ברצלונה השאילה את אלפונסו לריאל בטיס, שהחתימה אותו באופן קבוע בסיום אותה עונה. לאחר שתי עונות נוספות שבהם סבל מפציעות והחמיץ את רובן (עשרה משחקים בלבד ללא שערים בעונת ), אלפונסו פרש מכדורגל עם תום חוזהו ביוני 2005. מאוחר יותר הוא חזר לריאל מדריד, והצטרף לקבוצת הוותיקים שלה.

=== קריירה בינלאומית ===
אלפונסו ערך 38 הופעות עבור הנבחרת הלאומית של ספרד, והבקיע 11 שערים. הוא ערך את הופעת הבכורה שלו במשחק ידידות נגד ב-9 בספטמבר 1992 בסנטנדר שבקנטבריה.

אחד מהשערים המפורסמים ביותר של אלפונסו במדי נבחרת ספרד היה בשלב הבתים של יורו 2000 נגד . ספרד הייתה בפיגור 3-2 בתוספת הזמן, בעוד היא הייתה צריכה לנצח על מנת לעלות לשמינית הגמר. גאיסקה מנדייטה הבקיע שער בעיטת עונשין בדקה ה-90, ובשניות הסיום של המשחק אלפונסו הבקיע שער נוסף, שהיה השני שלו במשחק, והוביל את נבחרתו לניצחון 3-4.

אלפונסו שיחק בכל המשחקים של ספרד, ביניהם משחק מול שבו הבקיע שער שוויון דקה אחת בלבד אחרי שנכנס. הוא אף שיחק בשני משחקים במסגרת מונדיאל 1998.

בנוסף, אלפונסו היה חבר בנבחרת האולימפית של ספרד שזכתה במדליית הזהב בטורניר הכדורגל באולימפיאדת ברצלונה (1992).

==קישורים חיצוניים==

* [https://web.archive.org/web/20120314052338/http://futbol.sportec.es/seleccion/ficha_jugador.asp?j=22&n=alfonso%2Falfonso%2Fperez%2Fmu%C3%B1oz סטטיסטיקות בנבחרת הלאומית] 

קטגוריה:חלוצי כדורגל ספרדים
קטגוריה:כדורגלני ריאל מדריד
קטגוריה:כדורגלני ריאל בטיס
קטגוריה:כדורגלני ברצלונה
קטגוריה:כדורגלני אולימפיק מרסיי
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני ריאל מדריד קסטיליה
קטגוריה:אלופים אולימפיים ספרדים: כדורגל
קטגוריה:כדורגלנים באולימפיאדת ברצלונה (1992)
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:ספרדים שנולדו ב-1973
עמוד הקונגרס

עמוד הקונגרס (בצרפתית: Colonne du Congrès; בהולנדית: Congreskolom) היא אנדרטה הממוקמת בכיכר הקונגרס (בצרפתית: Place du Congrès, בהולנדית: Congresplein) בבריסל, בירת בלגיה.

האנדרטה מנציחה את הקמתה של בלגיה על ידי הקונגרס הלאומי בשנים 1830–1831. 

==היסטוריה==
את הקמת האנדרטה יזם שארל רוג'ייה וזו תוכננה על ידי ג'וזף פואלאר ונבנתה בין השנים 1850–1859 בהשראת עמוד טראיאנוס.

בראש האנדרטה ניצב פסלו של לאופולד הראשון, מלך בלגיה. גובה העמוד 47 מטרים וגרם של 193 מדרגות מאפשר לעלות בתוך העמוד למרפסת התצפית שבראש האנדרטה.

פיסלו של המלך לאופולד נעשה על ידי הפסל ז'אן גיף. בתחתית האנדרטה חקוקים תאריכים חשובים בעצמאותה של בלגיה, שמות חברי הקונגרס הלאומי של בלגיה והממשלה הזמנית של בלגיה, וכן פסקה מתוך חוקת 1830.

בבסיס האנדרטה ארבעה פסלים המסמלים ארבע חירויות: "חופש האחדות" מעשה ידי שארל פרייקין, "חופש הפולחן" מעשה ידי אז'ן סימוני, "חופש העיתונות" ו"חופש החינוך" מעשה ידי ז'אן גיף.

בחזית האנדרטה מוצבים שני אריות ברונזה מעשה ידי אז'ן סימוני.

לרגלי האנדרטה נמצא אתר זיכרון לנופלים במלחמת העולם הראשונה - קבריהם של חמישה חיילים אלמונים שנקברו לרגלי האנדרטה ב-11 בנובמבר 1922. בסמוך לקברים דלוקה אש תמיד.

== גלריה ==
<gallery>
Colonne du Congrès.jpg|עמוד הקונגרס
Colonne du Congrès Bxl.02.JPG|בסיס האנדרטה
Brussel Congreskolombeeld.jpg|פסלו של לאופולד הראשון
BRUXELLES Colonne du Congres.jpg|תצלום האנדרטה
</gallery>

==ראו גם==

קטגוריה:בריסל: מבנים
קטגוריה:בלגיה: אנדרטאות
קונגרס
אנטוניו ויאראיגוסה

ויאראיגוסה, 2005
אנטוניו ראמון ויאראיגוסה (Antonio Ramón Villaraigosa; נולד ב-23 בינואר 1953) הוא ראש העיר של לוס אנג'לס לשעבר, שכיהן בשנים 2005–2013. הלטיני הראשון בתפקיד מאז 1872.

==ביוגרפיה==
===תחילת דרכו===
נולד בשכונת מהגרים במזרח לוס אנג'לס שבקליפורניה בשם אנטוניו ראמון ויאר. אביו, שהיה מהגר ממקסיקו, נהג להכות את אמו, ובסופו של דבר עזב את הבית. ויאראיגוסה למד בתיכון קתולי לנערים בלוס אנג'לס, משם סולק לאחר שהיה מעורב בקטטה. הוא סיים את לימודיו התיכוניים בבית ספר ציבורי והמשיך ללימודים גבוהים במכללת מזרח לוס אנג'לס, משם עבר לאוניברסיטת קליפורניה, שם השלים תואר ראשון בהיסטוריה. לאחר מכן למד משפטים במוסד שאינו מוכר. ויאראיגוסה נכשל ארבע פעמים בבחינה של לשכת עורכי הדין, ומעולם לא קיבל רישיון לעסוק במשפטים. הוא שימש כפעיל בהתאחדות המורים של לוס אנג'לס (UTLA), משם נסללה דרכו לפוליטיקה הארצית.

===קריירה פוליטית===
ב-1994 נבחר ויאראיגוסה לחבר באספה הלאומית של קליפורניה. ארבע שנים לאחר מכן בחרו אותו חבריו לאספה לתפקיד יו"ר האספה. ב-2001 ניסה להתמודד על ראשות עיריית לוס אנג'לס מטעם הדמוקרטים, אך הובס על ידי ג'יימס האן, חברו למפלגה. ב-2003 התמודד על מושב במועצת עיריית לוס אנג'לס ונבחר לייצג את המחוז ה-14 של העיר. ב-2005 הדיח את ג'יימס האן, ראש העיר המכהן ממפלגתו שלו, ונבחר לראש העיר ה-41 של לוס אנג'לס. שיעור ההשתתפות בבחירות היה נמוך, וויאראיגוסה ניצח בעיקר בזכות קולות הלבנים וההיספאנים, והמיאוס מתפקודו של האן.

===כהונתו כראש העיר של לוס אנג'לס===

הוא החל את תפקידו ב-2005. נבחר לכהונה נוספת ב-2009, וסיים את כהונתו ב-2013. ירש אותו בתפקיד אריק גרסטי.

=== התמודדות לתפקיד המושל ב-2018 ===
בנובמבר 2016, הודיע כי יתמודד על תפקיד מושל קליפורניה לאחר שג'רי בראון לא יכול היה להתמודד עקב חוק הגבלת קדנציות.

בבחירות שהתקיימו בנובמבר 2018, הגיע במקום השלישי במירוץ. לתפקיד נבחר גווין ניוסם.

== חייו האישיים ==
ב-1974, בגיל 21 נולדה בתו הראשונה ו-ב-1975 נולדה בתו השנייה.<ref></ref>

ב-1987 נישא ויאראיגוסה, שנקרא אז אנטוניו ויאר לקורינה ראיגוסה (Corina Raigosa) והשניים עברו להשתמש בשם משפחה שמהווה איחוד של שמות המשפחה של שניהם - ויאראיגוסה. לזוג נולדו בן ובת. ב-2007 עסקה התקשורת בהרחבה בבעיותיהן האישיות. השניים התגרשו באותה שנה.

ב-2009 החל לנהל מערכת יחסים עם עיתונאית אמריקאית ומיס ארצות הברית לשנת 1994, לו פארקר. ב-2012 הם נפרדו.<ref></ref>

ב-2016, בגיל 63, התחתן עם פטרישיה גוביה בסן מיגל דה איינדה, מקסיקו.<ref></ref>

==קישורים חיצוניים==

* 

* 
* 

== הערות שוליים ==

קטגוריה:ראשי עיריית לוס אנג'לס
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1953
הליגה הלאומית בכדוריד

הליגה הלאומית בכדוריד היא הליגה השנייה בכדוריד הישראלי. הליגה כוללת 11 קבוצות.

== שיטת משחקי ליגת לאומית גברים ==
הליגה כוללת 11 קבוצות.
* ליגה סדירה בת שני סיבובים. 
* קביעת העולות לליגת העל: בסיום העונה, הקבוצה שסיימה במקום הראשון, עולה לליגת העל בכדוריד. והקבוצה שסיימה שנייה, מתמודדת בשני משחקי מבחן (בית/חוץ) מול זו שמסיימת במקום לפני אחרון בליגת העל.
* קביעת היורדות לארצית: שתי הקבוצות המסיימות אחרונות בסיום העונה יורדות לליגה הארצית, אותן מחליפות שתי הקבוצות שסיימו ראשונות בליגה הארצית צפון ודרום.

==קבוצות הליגה בעונת 2022/2023==
בליגה הלאומית בכדוריד משחקות 12 קבוצות:

* הפועל אשדוד 2
* הפועל פתח תקווה
* הפועל קריית אונו סביון
* מכבי דימונה
* מ.כ. באר שבע
* מ.כ. חולון צעירים
* עירוני רחובות
* עירוני מייסדים רחובות
* מכבי הקריתים
* מכבי פתח תקווה
* מכבי רעננה
* מכבי תל אביב

== קישורים חיצוניים ==
* [http://handballisr.co.il/Boards.asp?cYear=2019&LeagueType=0&LeagueId=12&lang== טבלת הליגה הלאומית], באתר איגוד הכדוריד

קטגוריה:ליגות כדוריד בישראל
ריצ'רד רובי

ריצ'רד רובי (אנגלית: Richard Roby; נולד ב-28 בספטמבר 1985) הוא כדורסלן אמריקאי יליד קליפורניה המשחק בעמדת הקלע. גובהו 1.96 מטר.

רובי הוא אחיו למחצה של השחקן העבר קניון מרטין ששיחק בליגת ה-NBA במשך 15 שנים.

==קריירה מקצוענית==
רובי החל את קריירת הכדורסל שלו באוניברסיטת קולורדו, בה שיחק במשך 4 עונות והפך למלך הסלים של הקבוצה. במהלך קיץ 2008 עבר לקבוצת בני השרון מליגת העל בכדורסל, בה שיחק בעונת .
בעונת שיחק רובי בקבוצת מכבי חיפה.

==קישורים חיצוניים==

קטגוריה:כדורסלני בני השרון
קטגוריה:כדורסלני מכבי חיפה
קטגוריה:כדורסלני אוניברסיטת קולורדו
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ריו גראנדה ואלי וייפרס
קטגוריה:קליפורניה: כדורסלנים
קטגוריה:אמריקאים שנולדו ב-1985
רוג'ר פאוול

רוג'ר פאוול הבן (באנגלית: Roger Powell Jr; נולד ב-15 בינואר 1983 בג'ולי, אילינוי) הוא כדורסלן עבר אמריקאי ששיחק בעמדת הפורוורד.

==קריירה==
פאוול נולד וגדל בג'ולי ובילדותו שיחק בקבוצות הכדורסל של בית ספרו האזורי. לאחר סיום לימודיו התיכוניים, פאוול החל בקריירת המכללות שלו והחל לשחק בקבוצת הכדורסל של אוניברסיטת אילינוי, עימה שותף בזכייתה פעמיים בטורניר הביג 10 בעונת 2002/03 ו-2004/05.

לאחר שלוש עונות במדי קבוצת הכדורסל של אוניברסיטת אילינוי. פאוול נרשם לדראפט ה-CBA ונבחר במקום ה-30 על ידי הרוקפורד לייטנינג. לאחר עונה אחת במדיה של הלייטנינג, חתם אצל קבוצת ה-NBA, יוטה ג'אז לעונה אחת במדיה בה קבע ממוצעים של 2.3 נקודות ו-1.2 כדורים חוזרים ב-34 משחקים.

למרות חוזהו בג'אז, פאוול עזב אותה בתחילת ינואר בטענה לחוסר דקות משחק. פאוול חתם בקבוצת ארקנסו רימרוקרס עימה שותף בהעפלתה לחצי גמר משחקי הפלייאוף של ליגת הפיתוח של ה-NBA. את העונה סיים עם ממוצעים של 9.1 נקודות וכ-3 כדורים חוזרים בכ-30 דקות משחק.

בסיום העונה, פאוול בחר שלא להאריך את חוזהו לעונה נוספת בקבוצה ועבר לשחק במדיה של קאנטו. למרות היותה של קאנטו, קבוצת תחתית, פאוול הוביל אותה אל משחקי הפלייאוף של הליגה האיטלקית. 

פאוול עזב את הקבוצה לטובת מחנה האימונים ומשחקי קדם-העונה של שיקגו בולס. אך לא נכלל בסגל הסופי של הקבוצה ונחתך ממנה לאחר מספר שבועות. באוקטובר חתם בקבוצה הישראלית, הפועל ירושלים ולאחר חודש עבר אליה רשמית בחלון ההעברות של פגרת הליגה הישראלית.

== קישורים חיצוניים ==

== הערות שוליים ==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אילינוי באורבנה-שמפיין
קטגוריה:כדורסלני רוקפורד לייטנינג
קטגוריה:כדורסלני יוטה ג'אז
קטגוריה:כדורסלני ארקנסו רימרוקרס
קטגוריה:כדורסלני קאנטו
קטגוריה:כדורסלני שיקגו בולס
קטגוריה:כדורסלני הפועל ירושלים
קטגוריה:כדורסלני טראמו
קטגוריה:כדורסלני מורסיה
קטגוריה:כדורסלני דיז'ון
קטגוריה:כדורסלני סקייליינרס פרנקפורט
קטגוריה:שחקני NBA שלא נבחרו בדראפט
קטגוריה:אילינוי: כדורסלנים
קטגוריה:אמריקאים שנולדו ב-1983
מעשי פילאטוס

מעשי פילאטוס (בלטינית: Acta Pilati, ביוונית: Πράξεις Πιλάτου) הוא כתב קודש נוצרי פסאודואפיגרפי ואפוקריפי המתיימר להיות מסמך רומי רשמי מהפרטוריום בירושלים העתיקה, והוא מכיל את עדותו של פונטיוס פילאטוס על הפסיון של ישו. גרסה עברית לחיבור יוחסה בטעות לניקודמוס ומאז ימי הביניים נקראת הבשורה על פי ניקודמוס.

בגרסה המקורית, עוסק "מעשי פילאטוס" במשפטו של ישו, ומספר – דרך דמותו של יוסף הרמתי – את תחייתו של ישו ועלייתו השמיימה. החיבור מצטט את הבשורות הקאנוניות ומביא תימוכין לעמדה כי ישו מגשים את נבואות "הברית הישנה". בנוסף, פילאטוס מתאר לקלאודיוס כדיווח רשמי את צליבתו של ישו באופן אנטישמי. 

החיבור נכתב במקור ביוונית ותורגם לשפות רבות. תאריך כתיבתו המדויק אינו ידוע, אך משייכים אותו לאמצע המאה ה-4. נראה שחלקים שונים בחיבור נכתבו על ידי מחברים שונים, והוא עבר מספר רב של שינויים, ובכללם שינויי שם. התרגום הלטיני של החיבור הפך לאחד מכתבי הקודש הנפוצים ביותר – עם יותר מ-400 גרסאות שונות. במהלך תפוצתו בחלק המערבי של העולם הנוצרי, צורפו לחיבור גם סיפורים על ירידת ישו לגיהנום. הגרסה הנפוצה ביותר מימי הביניים היא מן המאה ה-6 ותורגמה ליוונית במאה ה-9 או ה-10. תרגום זה החיה את העניין בחיבור באימפריה הביזנטית והוליד גרסאות חדשות ביוונית, שבהן משחקת מרים הבתולה תפקיד חשוב.

קטגוריה:כתבי קודש נוצריים
אווה נובק ז'ראר

אווה נובק ז'ראר (בהונגרית: Novák Éva; באנגלית: Éva Novák-Gerard; 8 בינואר 1930 – 30 ביוני 2005) הייתה שחיינית ואלופה אולימפית הונגרייה.

== ביוגרפיה ==
אווה נובק ז'ראר נולדה בבודפשט. היא אחותה הצעירה של אילונה נובק, שחיינית הונגרית בעבר ואלופה אולימפית גם כן.

באולימפיאדת לונדון (1948) זכתה נובק ז'ראר במדליית ארד במשחה ל-200 מטר חזה בתוצאה של 3:00.2 דקות לפני בת ארצה אווה סקיי (3:02.5 דקות). המנצחות בתחרות היו נל ואן פליט מהולנד (2:57.2 דקות) וננסי ליונס מאוסטרליה (2:57.7 דקות). בשלב חצי הגמר קבעה נובק-ז'ראר תוצאה של 2:58.0 דקות.

===שיאנית עולם===
בשנת 1950 קבעה נובק ז'ראר שיא עולמי חדש במשחה ל-200 מטר חזה בתוצאה של 2:48.8 דקות. שנה מאוחר יותר ב-1951 היא שיפרה את שיאה והעמידה אותו על 2:48.5 דקות. נובק ז'ראר שחתה חזה בסגנון השמרני ולמעשה שיאה העולמי שופר לראשונה בשנת 1961 על ידי השחיינית המזרח גרמניה קארן באייר.

לאולימפיאדת הלסינקי (1952) הגיעה נובק ז'ראר כשיאנית עולם במשחה ל-200 מטר חזה. במשחקים האולימפיים היא זכתה בשלוש מדליות. ב-200 מטר חזה זכתה נובק ז'ראר במדליית כסף בתוצאה של 2:54.4 דקות אחרי בת ארצה אווה סקיי (2:51.7 דקות, שיא אולימפי חדש). היה זה מאבק בין שלוש שחייניות מהונגריה, אך אלינור גורדון מקיי מבריטניה (2:57.6 דקות) התברגה ביניהן במקום השלישי לפני קלרה קילרמן ברטוש שסיימה במקום הרביעי בתוצאה זהה. כמו כן, היה הבדל רב בסגנון השחייה שלהן, סקיי שחתה חזה בסגנון ידיים פרפר ואילו נובק ז'ראר שחתה בסגנון השמרני. במשחה ל-400 מטר חופשי היא זכתה במדליית כסף נוספת בתוצאה של 2:13.7 דקות אחרי בת ארצה ולריה ג'נגה (5:12.1 דקות, שיא אולימפי). במשחה שליחות 4x100 מטר חופשי היא וחברותיה (אחותה המבוגרת אילונה נובק, יהודית תמש וקטלין סוקה) זכו במדליית זהב בתוצאה של 4:24.4 דקות, שיא עולם חדש, שיפור לשיא העולמי הקודם שלהן (4:27.2 דקות) לפני ההולנדיות (4:29.0 דקות) והאמריקאיות (4:30.1 דקות). נובק ז'ראר קבעה במשחה זה את הזמן המהיר בתחרות 1:05.1 דקות. במשחה ל-200 מטר חזה בשלב המוקדמות, קבעה נובק ז'ראר שיא אולימפי חדש, בתוצאה של 2:54.0 דקות.

נובק ז'ראר פגשה את בעלה פייר ז'ראר, עיתונאי ספורט במשחקים האולימפיים בהלסינקי ומאוחר יותר התחתנה איתו. היא עברה להתגורר בבריסל, שם עבדה כרופאה וערכה את מחקריה.

לאולימפיאדת מלבורן (1956) הגיעה נובק ז'ראר בכושר לא טוב וכשחיינית נבחרת בלגיה. היא לא הצליחה לעלות לשלב הגמר, כשחתה במוקדמות תוצאה של 3:02.7 דקות ודורגה בסיום במקום ה-12.

אווה נובק ז'ראר נפטרה בבריסל שבבלגיה בשנת 2005.

== תארים והישגים ==
*בשנת 1973 זכתה נובק ז'ראר להכלל בהיכל התהילה הבינלאומי של השחייה ביחד עם אחותה.
*נובק ז'ראר שברה שיאי עולם במשחים ל-200 יארד, 200 מטר ו-400 מטר חזה. 48 פעמים היא שיפרה את השיא ההונגרי וזכתה ב-33 תוארי אליפות של הונגריה. כמו כן זכתה ב-8 תוארי אליפות בלגיים.

== ראו גם ==
*התפתחות שיא העולם במשחה ל-200 מטר חזה
*התפתחות שיאי העולם ב-4x100 מטר חופשי (ויקיפדיה האנגלית).

== קישורים חיצוניים ==

== הערות שוליים ==

קטגוריה:שחייניות חופשי הונגריות
קטגוריה:שחייניות חזה הונגריות
קטגוריה:שחייניות באולימפיאדת לונדון (1948)
קטגוריה:שחייניות באולימפיאדת הלסינקי (1952)
קטגוריה:שחייניות באולימפיאדת מלבורן (1956)
קטגוריה:אלופות אולימפיות הונגריות: שחייה
קטגוריה:שיאניות עולם הונגריות: שחייה
קטגוריה:זוכות מדליית ארד אולימפית הונגריות: שחייה
קטגוריה:זוכות מדליית כסף אולימפית הונגריות: שחייה
קטגוריה:הונגריות שנולדו ב-1930
קטגוריה:הונגרים שנולדו ב-1930
קטגוריה:נפטרות ב-2005
קטגוריה:נפטרים ב-2005
קטגוריה:הונגרים שנפטרו ב-2005
VirtualBox

VirtualBox היא תוכנה להפעלת מכונות וירטואליות המפותחת על ידי אורקל. היא מיועדת בעיקר להפעלה מסביבת שולחן העבודה ומאפשרת להריץ בקלות יחסית מערכת הפעלה אחת מתוך מערכת הפעלה אחרת.

התוכנה פותחה על ידי חברת התוכנה הגרמנית אינוטק. הגרסה הראשונה שוחררה תחת רישיון קנייני, ובינואר 2007 הפיצה החברה גרסה תחת רישיון GPL. בשנת 2008 נרכשה החברה על ידי סאן מיקרוסיסטמס. סאן נרכשה בשנת 2010 על ידי חברת אורקל.

לפני גרסה 4.0, התוכנה הייתה מופצת בשתי גרסאות:
* Full VirtualBox Package - מופצת ברישיון קנייני (PUEL) המאפשר שימוש חופשי לשימוש אישי ולמטרת בחינת התאמת התוכנה לצרכים מסחריים. הרישיון מחייב רכישת רישיונות לשימוש מסחרי בתוכנה.
* VirtualBox Open Source Edition (OSE) - מופצת תחת הרישיון הציבורי הכללי של גנו (גרסה 2) ואינה מכילה חלק מהאפשרויות הקיימות בגרסה המלאה, לדוגמה: תמיכה מלאה בהתקני USB.

עקב הצורך ברישוי כפול, תרומת קוד לפרויקט מחייבת השמת זכויות יוצרים לאורקל, או ליתר דיוק מתן הרשאה לאורקל לשנות את הרישיון של הקוד כרצונה.

==ראו גם==
* VMware, ובפרט VMware Workstation

==קישורים חיצוניים==

* 

==הערות שוליים==

קטגוריה:וירטואליזציה
קטגוריה:תוכנה חופשית
קטגוריה:אורקל
קטגוריה:תוכנות שהושקו ב-2007
מטאור

נחשול מטאורים ב-1995
מטאור (מיוונית: דבר מה שמימי) הוא כינוי לפס האור הנראה כאשר מטאורואיד או אסטרואיד חודר לאטמוספירה של כדור הארץ (או כל גוף אחר).

==תכונות==
בשפה העממית המטאור מכונה לעיתים "כוכב נופל", אך מטאורים אינם כוכבים אלא גרגרי-חול וסלעים קטנים המתאדים בדרך כלל בהיתקלותם במולקולות האוויר של האטמוספירה. לעיתים נדירות חודר לאטמוספירה מטאורואיד גדול במיוחד, הנצפה כ"כדור-אש", שבהירותו עולה על זו של נוגה או אף נראית לעין באור יום. המטאורים שאנו רואים הם בגובה של 100 עד 150 קילומטרים ומהירותם בין 11 ל-74 קילומטר בשנייה. מהירות המטאורים תלויה בעיקר בכיוון הפגיעה שלהם בכדור הארץ. במקרים של התנגשות חזיתית המהירות תהיה גבוהה (מהירות כדור הארץ ועוד מהירות המטאור) ובמקרים בהם כדור הארץ משיג את המטאורים ומתנגש בהם, מהירותם תהיה נמוכה (ההפרש בין המהירות העצמית למהירות כדור הארץ). מטאורים איטיים נוחים יותר לצפייה ולמעקב.

חלק ממטאורואיד ששורד את המעבר באטמוספירה ומגיע לקרקע נקרא מטאוריט. כאשר פוגע מטאוריט גדול וכבד בכדור הארץ, הוא גורם להיוצרות מכתש בעל צורה מעוגלת אופיינית ושוליים המתרוממים כלפי מעלה.

==מקור המטאורים==
מקור המטאורים הוא בחלקיקים המגיעים לכדור הארץ מירחים, כוכבי לכת ושביטים או מאסטרואידים המצויים במערכת השמש. סביב השמש נעים גופים העשויים תערובת של קרח ואבק, כאשר גוף מסוים נכנס לאזור כבידה של אחר, נוצרת התנגשות אשר בעקבותיה נזרקים מפני השטח אל החלל חלקיקים. הרסיסים משייטים בחלל עד אשר הם נלכדים בכבידת הארץ והופכים למטאורים. על פני כדור הארץ נמצאו מטאוריטים שמקורם בירח, במאדים ואף בנוגה.

==צפייה במטאורים==
במחצית השנייה של הלילה (ובמחצית הראשונה של היום) הצופה נמצא בצד ה"קדמי" של כדור הארץ הפונה לכיוון התנועה סביב השמש, שהוא הצד שפוגע ביותר מטאורים.
ישנם ימים מסוימים בשנה בהם ניתן לראות מטאורים רבים בלילה אחד. תופעה זו מכונה מטר מטאורים. בדרך-כלל ייראו יותר מטאורים לאחר חצות הלילה, כאשר הצופה פונה לכיוון התנועה של כדור הארץ סביב השמש. צד זה "מתנגש" עם ענן האבק שיוצר את מטר המטאורים "חזיתית", ולכן קצב הפגיעות הנצפות הוא גדול מאשר אם הצופה נמצא בצד ה"אחורי" של כדור-הארץ יחסית לתנועתו סביב השמש. ישנם גורמים נוספים המשפיעים על הצפייה כמו זיהום אור ממקורות כמו תאורה עירונית או אור השמש.

==שבלים==

לאורך כניסת המטאוריד לאטמוספירה העליונה, נוצר שובל אוויר מיונן. שובל שכזה, יכול להישאר 45 דקות. מטאורידים בגודל של גרגר חול, נכנסים לאטמוספירה לעיתים קרובות, לערך כל כמה שניות באזור נתון, וכך שובלי היונים שלהם יכולים להמצא באטמוספירה העליונה בצורה רציפה.

==ביהדות==
חכמים תקנו ברכה לרואה תופעות טבע חריגות, ובין היתר מטאור, כמובא במשנה תורה לרמב"ם:
:"עַל הָרוּחוֹת שֶׁנָּשְׁבוּ בְּזַעַף, וְעַל הַבְּרָקִים, וְעַל הָרְעָמִים, וְעַל קוֹל הַהֲבָרָה שֶׁתִּשָּׁמַע בָּאָרֶץ כְּמוֹ רֵחַיִם גְּדוֹלִים, וְעַל הָאוֹר שֶׁבָּאַוֵּיר שֶׁיֵּרָאוּ כְּאִלּוּ הֶן כּוֹכָבִים נוֹפְלִים וְרָצִים מִמָּקוֹם לְמָקוֹם, אוֹ כְּמוֹ כּוֹכָבִים שֶׁיֵּשׁ לָהֶן זָנָב--עַל כָּל אֶחָד מֵאֵלּוּ--מְבָרֵךְ בָּרוּךְ אַתָּה ד' אֱלֹקֵינוּ מֶלֶךְ הָעוֹלָם, שֶׁכּוֹחוֹ מָלֵא עוֹלָם; וְאִם רָצָה--מְבָרֵךְ בָּרוּךְ אַתָּה ד' אֱלֹקֵינוּ מֶלֶךְ הָעוֹלָם, עוֹשֶׂה בְּרֵאשִׁית." (משנה תורה, הלכות ברכות, פרק י' הלכה י"ז)

== ראו גם ==
* כוכב שביט
* מטר מטאורים
* מטאורואיד
* מטאוריט
* ארגון המטאורים הבינלאומי

==קישורים חיצוניים==

* 
* 
* [http://www.imo.net ארגון המטאורים הבינלאומי] (באנגלית)
* 

==הערות שוליים==

קטגוריה:מטאוריטים
צה שי, הקיסרית האלמנה של סין

צְהשִׂי ( סינית: 慈禧太后 פין-יין: Cíxǐ Tàihòu; 29 בנובמבר 1835- 15 בנובמבר 1908), הייתה הקיסרית האלמנה ועוצרת השלטון הסיני במחציתה השנייה של המאה ה-19. היא מילאה בפועל את מקום קיסרית סין בשושלת צ'ינג המנצ'ורית במשך 47 שנים, החל ממות בעלה בשנת 1861 ועד למותה בשנת 1908.

==ביוגרפיה==
בצעירותה הייתה צהשי אחת מפילגשיו של הקיסר שיאנפנג. היא תכננה בעזרת קשרים ומניפולציות את השתלטותה על השלטון לאחר מות הקיסר. היא הייתה העוצרת בתקופת שלטונו של בנה טונגזי שהפך לקיסר בגיל חמש, עד למותו בגיל 18.

את מקומו החליף גואנגשו, שהפך לקיסר בגיל חמש ורשמית מלך בשנים 1871–1908, ובמרבית שנותיו הבוגרות מנעה ממנו צהשי לבצע רפורמות ולצבור כח, ואף הכשילה את רפורמות מאה הימים 1898 שעשה, שלאחריה כלאה אותו ולקחה לעצמה את הסמכויות הפוליטיות. עד לשנות שלטונה האחרונות סירבה צהשי לדרישות לבצע רפורמות רבות במערכת הפוליטית, ובמקביל בנתה לעצמה ארמונות ומבנים מפוארים (אחד מן הסמלים הידועים לכך הוא ספינת השיש המצויה בארמון הקיץ שבבייג'ינג, אף שלא היא בנתה אותו במקור). צהשי הייתה גם מהתומכות במרד הבוקסרים הכושל כנגד הנציגים הזרים בסין. מקובל לראות בשלטונה השמרני את אחת הסיבות העיקריות לנפילת שושלת צ'ינג.

לפני מותה (עם מות הקיסר גואנגשו) הכתירה כקיסר את פויי (溥儀) שהיה פחות מבן שלוש וכיהן כשלוש שנים עד לביטול הקיסרות ב-1912 לאחר מהפכת שינהאי.

תקופת שלטונה בפועל החלה בהסכמים המשפילים לאחר מלחמת האופיום השנייה, סיום מרד טאיפינג, מרד ניאן, מרד פאנתיי ומרידות נוספות בגאנסו ובגואייג'ואו. במהלך שלטונה נערכו מלחמת סין–יפן הראשונה ומרד הבוקסרים, וחדרו לסין כוחות זרים של רוב מעצמות העולם ואתם רעיונות ואידאולוגיות חדשות. הייתה זאת תקופה שלמרות היותה של סין בעלת התוצר הגדול ביותר בעולם, הפגישה את המודרנה עם הפיגור השמרני של סין, דבר שהביא בסופה של תקופתה להתפוררות הקיסרות הסינית.

==קישורים חיצוניים==

* 

==הערות שוליים==

קטגוריה:קיסרי סין
קטגוריה:קיסריות
קטגוריה:שושלת צ'ינג

קטגוריה:ילידות 1835
קטגוריה:נפטרות ב-1908
שלומיאל

שלומיאל הוא מונח עברי שמקורו ביידיש (שלימזל), המתאר אדם ביש מזל ומגושם.

== מקור הכינוי ==

שְׁלֻמִיאֵל בֶּן צוּרִישַׁדָּי מוזכר בספר במדבר כנשיא שבט שמעון. על-פי חז"ל, שלומיאל בן צורישדי הוא שמו המקורי של זמרי בן סלוא, ראש בית אב משבט שמעון שחטא בחטא הזנות ונהרג בידי פינחס.

המשורר היהודי-גרמני היינריך היינה טוען בשירו "יהודה בן הלוי" (יהודה הלוי) כי קיימת מסורת עממית, כי לא היה זה זמרי שבו פגע פינחס, אלא אדם בשם שלומיאל, שהוא "אבי שושלת השלומיאלים".

== השלומיאל בתרבות ==
בתרבות היהודית ובתרבות הגרמנית (אשר הושפעה רבות מתרבות יהדות אשכנז, הלא היא גרמניה) קיימות מספר התייחסויות לשלומיאלים:
* אדלברט פון שאמיסו, "סיפורו המופלא של פטר שלומיאל" (במקור בגרמנית Peter Schlemihls wundersame Geschichte) - בחור ביש גדא מוכר את הצל שלו לשטן ויוצא למסע.
* "שלומיאל איש חלם", של יצחק בשביס-זינגר (על בסיס סיפורים אלה, נוצר הסרט "הרפתקאות שלומיאל")
* וי של תומאס פינצ'ון (משנת 1963)
* בנוסף נמצא הביטוי ביש-גדא בשירו של נתן אלתרמן - אליפלט, "כאשר עוד היה הוא רק ילד, כבר היה הוא ביש גדא גדול". לפי ההקשר גם שם התכוון אלתרמן לשלימזל.

== בין שלומיאל לשלימזל==
בדיחה עממית ממחישה את משמעות ההבדל (כביכול) בין המונחים:

או בגרסה מעט שונה: 

הבדיחה הופיעה בסדרה האמריקאית "מחלקת גנים ונוף".

==קישורים חיצוניים==

*[http://www.balashon.com/2009/12/shlemiel.html מקור הכינוי "שלומיאל"]
*

==הערות שוליים==

קטגוריה:מילים וביטויים ביידיש
קטגוריה:מילים וביטויים בעברית
אנדרטת החייל האלמוני (עיראק)

אנדרטת החייל האלמוני (בערבית: نصب الجندي المجهول) היא אנדרטה הממוקמת בעיר בגדאד בירת עיראק לזכר הנופלים במלחמת איראן–עיראק.

== מבנה ==
האנדרטה בנויה בצורת מגן הנופל מידיו של לוחם (האנדרטה היא רק המגן הנופל, בלא פסל הלוחם). מתחת לאנדרטה נמצא מוזיאון תת-קרקעי. האנדרטה ניצבת בראש גבעה מלאכותית שקוטרה 250 מטרים. גרם מדרגות עשוי אבן גרניט אדומה מוביל אל האנדרטה שבראש הגבעה.

קוטר המגן הוא 42 מטרים וזווית נטייתו מעל לקו האופק היא 12 מעלות. חלקו החיצוני של המגן מצופה נחושת וחלקו הפנימי עשוי פלדה. 

מתחת למגן נמצאת קובייה העשויה שבע שכבות מתכת המסמלים את שבעת אזורי גן העדן באסלאם. בין שכבות המתכת ישנן שכבות צבע אדום המסמל דם. חרכי הקובייה מהווים למעשה חלונות בתקרת המוזיאון הנמצא מתחת לאנדרטה.

==קישורים חיצוניים==

* [http://www.globalsecurity.org/military/world/iraq/baghdad-monuments.htm אנדרטאות בבגדד] - תיאור האנדרטה ותצלומי האנדרטה

קטגוריה:קברים ואנדרטאות לזכר חיילים אלמונים
קטגוריה:בגדאד: מבנים
קטגוריה:עיראק: אנדרטאות
משה רונן

משה רונן (רייניש) (נולד ב-1953 בתל אביב) הוא עיתונאי ומשפטן ישראלי. שימש חבר במערכת "ידיעות אחרונות" במשך שנים רבות, ואחרי שפרש מעבודתו בעיתון היה רכז תחום חופש העיתונות בארגון העיתונאים בישראל.

==ביוגרפיה==
רונן הוא בנו של המחנך והחלוץ אריה רייניש. למד משפטים באוניברסיטת תל אביב ובאוניברסיטה העברית בירושלים, ועיתונות באוניברסיטת מדינת קליפורניה בלוס אנג'לס.

היה חבר מערכת "ידיעות אחרונות" מאז תחילת 1975 ועד 2016. שימש כתב לעניינים משפטיים, כתב העיתון בלוס אנג'לס, עורך חדשות וכתב במגזין היומי "24 שעות".

עורך-דין משנת 1978.

לימד דיני תקשורת ואתיקה עיתונאית בבית-הספר לעיתונאות "כותרת", במכללה האקדמית ספיר, במכללה האקדמית בית ברל, בבית-הספר לאמנות "קמרה אובסקורה" וביחידה לעיתונאות ותקשורת של אוניברסיטת בר-אילן.

פרסם כתבות רבות, ידיעות ותחקירים. מהם ניתן למנות:
* סדרת כתבות על אלימות משטרתית ("זרועו האלימה של החוק"), שעוררה הדים והביאה, בסופו של דבר, להוצאת חקירות השוטרים מידי המשטרה.
* סדרת כתבות על נחיצותו של המשמר האזרחי.
* תחקיר על הקלות הבלתי נסבלת של הוצאת צווי-חיפוש על ידי שופטים (בעקבות הפרסום התמנה השופט פרופ' דן ביין כוועדת-יחיד לבדיקת הנושא).
* תחקיר על היעדר שיקול דעת שיפוטי ממשי בהוצאת צווים להאזנת-סתר.
* תחקיר על הסיכוי העדיף של נאשמים המיוצגים על ידי עורכי-דין מסוימים לזכות בעיכוב ההליכים על ידי היועץ המשפטי לממשלה.

רונן שימש במשך שנים רבות נציג האיגוד הארצי של עיתונאי ישראל בוועדת החוקה, חוק ומשפט של הכנסת בדיונים על חקיקת חוקים הנוגעים לתקשורת. נאבק נגד חוקים המצמצמים את חופש הביטוי וחופש העיתונות ונגד חוקים המאפשרים הוצאת צווי איסור פרסום של מידע שיש בו עניין ציבורי. שותף לתיקון החוק בעניין "סוביודיצה" בשנת 2002.

משנת 2017 רונן הוא רכז חופש העיתונות בארגון העיתונאים בישראל.

==ספריו==
* המשפט הפלילי, מדריך לדיני העונשין בישראל, מהדורה ראשונה הוצאת בורסי 1990, מהדורה שנייה הוצאת "ידיעות אחרונות" 2001, עם עו"ד ששי גז
* אבות בעל כורחם, הוצאת "ידיעות אחרונות", 1992, עם עו"ד ד"ר שמואל בניאל
* אתיקה עיתונאית, הוצאת "ידיעות אחרונות", 1998
* תהומות ושחקים, (חייו של אל"ם (מיל) זאב לירון), הוצאת "ידיעות אחרונות", 2013
* משפט ריגול, הוצאת סטימצקי, 2018

== קישורים חיצוניים ==

* 
* 
* 
* 

קטגוריה:עורכי דין ישראלים
קטגוריה:סגל ידיעות אחרונות
קטגוריה:בוגרי אוניברסיטת תל אביב: משפטים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1953
העיקרים של קוך

העיקרים של קוך הם ארבעה קריטריונים שנועדו לקבוע קשר סיבתי בין גורם מיקרוביאלי למחלה כלשהי או לשינוי מטבולי/פיזיולוגי אחר. העיקרים גובשו על ידי רוברט קוך ופרדריך לפלר בשנת 1884 ופורסמו על ידי קוך בשנת 1890. קוך עצמו השתמש בעיקרים להסביר את האטיולוגיה של הגחלת והשחפת.

בשנות ה-80 של המאה ה-20 גובשה גרסה מולקולרית לעיקרים של קוך, לביסוס מידת הוויראליות של גנים מיקרוביאליים.

==העיקרים==
# חובה על המיקרואורגניזם להימצא בכל האורגניזמים הסובלים מן המחלה, אך לא באורגניזמים בריאים.
# חובה לבודד את המיקרואורגניזם מתוך אורגניזם חולה ולגדלו בתרבית טהורה.
# על המיקרואורגניזם שגודל בתרבית לחולל את המחלה כאשר הוא מוצג לאורגניזם בריא.
# חובה לבודד את המיקרואורגניזם מתוך הנשא הניסיוני ולגלות שהוא זהה למיקרואורגניזם מחולל המחלה המקורי.

==הסתייגויות==
העיקר הראשון סויג כבר על ידי קוך עצמו לאחר שגילה נשאים של כולרה ללא תסמינים ולאחר מכן גם של טיפוס הבטן. לאחר מכן התגלה כי נשאים אסימפטומטיים (ללא תסמינים) הם תופעה נפוצה כמעט בכל מחלה מידבקת, כגון בנגיפים פוליו, הרפס, HIV והפטיטיס C. דוגמה ספציפית היא נגיף הפוליו שגורם לשיתוק רק בחלק קטן מן הנדבקים, אך הצלחתו של החיסון נגד הנגיף מוכיחה כי הוא אכן הסיבה למחלה. 
 
העיקר השלישי מנוסח באופן בלתי מחייב כי קוך הראה שלא כל מי שנחשף לשחפת או כולרה נדבק במחלה. חוסר ההידבקות יכול לנבוע ממזל; ממערכת החיסון של הנחשף שדחתה בהצלחה את הפתוגן; מחסינות בעקבות חיסון או הידבקות קודמת; מחסינות גנטית כמו אצל החסינות למלריה אצל נשאי הגן לאנמיה חרמשית. בנוסף, לחלק מגורמי המחלה לא נמצאו חיות ניסוי מתאימות שיכולות לשמש כמודל למחלה. 

העיקר השני אף הוא בעייתי במקרים בהם אין יכולת לבודד את המיקרואוגניזמים בתרבית טהורה, כמו החיידקים הגורמים לעגבת והחיידקים הגורמים לצרעת.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:היסטוריה של הרפואה
קשת (חינוך)

קשת הוא מודל ישראלי למוסדות חינוך משותפים לדתיים ולחילונים.

במודל קשת, תלמידים דתיים וחילוניים לומדים בכיתות מעורבות. בכניסה לבית הספר, כל תלמיד "מסומן" כשייך לאחת מהקבוצות: דתי או חילוני. חלק מהשיעורים נעשה בנפרד לדתיים ולחילוניים, על מנת לאפשר לחזק את הזהות הנפרדת של כל אחת מהקבוצות.

ראשיתו של מודל זה בבית הספר קשת בירושלים, שהוקם לאחר רצח רבין. החל משנת 2003 פועלת עמותת קשת שליד בית הספר, לסייע לקהילות ברחבי הארץ המעוניינות להקים בתי ספר במתכונת דומה.

מלבד שתי קהילות בירושלים, קהילות קשת פועלות גם במזכרת בתיה, ברותם, בנטור, באליקים, בלכיש, בשוהם, בגדרה ובשפיר-באר טוביה.

==ראו גם==
* מיתרים
* חינוך ממלכתי משלב
* בית ספר קשת (מזכרת בתיה)
* בית הספר הדמוקרטי קשת

==הערות שוליים==

קטגוריה:ישראל: חינוך
קטגוריה:ארגוני התחדשות יהודית
כדורגל בצרפת

כדורגל הוא ענף ספורט פופולרי בצרפת. הישות המארגנת הרשמית של תחרויות הכדורגל בצרפת היא התאחדות הכדורגל הצרפתית (בצרפתית: la Fédération française de football). ההתאחדות נוסדה ב-7 באפריל 1919 כתוצאה מאיחוד של מספר ארגונים. בשנת 2004 כללה ההתאחדות 18,194 מועדונים.

הליגה המקצוענית לכדורגל (LFP), נוסדה ב-1944 תחת ניהולה של ההתאחדות. הליגה המקצוענית כוללת את 20 הקבוצות המשחקות בליגה 1, 20 הקבוצות בליגה 2 וכן 6 מתוך 20 קבוצות בליגה הלאומית (National). בנוסף ה-LFP אחראי גם על גביע הליגה. ההתאחדות הצרפתית מנהלת את הליגה הלאומית החצי מקצוענית, אליפות הליגה לחובבנים (CFA), אליפות הליגה לחובבנים 2 (CFA2), ואת גביע המדינה. בנוסף, ההתאחדות מנהלת את הליגות לנשים (ליגה 1, ליגה 2 וליגה 3) ואת גביע המדינה לנשים. בהתאחדות מחלקה לקבוצות נוער שמנהלת את הליגות לנוער (ליגה לאומית עד גיל 18, ליגה לאומית עד גיל 16, הליגה הפדרלית עד גיל 14) וכן את הגביע לנוער (עד גיל 18) שנקרא גביע גומברנלה.

את צרפת מייצגות נבחרת צרפת בכדורגל ונבחרת צרפת בכדורגל נשים וכן קבוצות לפי גילאים מגיל 14 ועד לגיל 21.
הנבחרת מכונה טריקולור (שלושת הצבעים) בעקבות שלושת הצבעים (כחול, לבן, אדום) שבדגל המדינה ובתלבושת הנבחרת.
לנבחרת צרפת שתי זכיות בגביע העולם בכדורגל בשנים 1998 ו-2018 וזכייה אחת באליפות אירופה בכדורגל בשנת 2000.

בליגה הבכירה בצרפת מספר קבוצות חשובות, ובהן: אולימפיק ליון, אולימפיק מרסיי, פריז סן-ז'רמן, ז'ירונדן דה בורדו, מונקו. כבר שנים רבות שלקבוצות אין הצלחה במפעלים האירופים, למעט שנת 2003/4, אז הגיעה קבוצת מונקו לגמר ליגת האלופות וקבוצת אולימפיק מרסיי לגמר גביע אופ"א.

==היסטוריה==

==אצטדיונים==
אצטדיון הכדורגל הגדול בצרפת מאז ינואר 1998 הוא הסטאד דה פרנס הממוקם בסן דני ליד פריז. האצטדיון מכיל 80 אלף מקומות ישיבה. זהו אצטדיון לאומי ואינו משמש כמגרשה של אף קבוצה. האצטדיון השני בגודלו הוא סטאד ולודרום (60 אלף מקומות ישיבה), המשמש כאצטדיונה של אולימפיק מרסיי. לאחר מכן אצטדיון פארק דה פראנס (פריז סן-ז'רמן, 50 אלף מקומות ישיבה), סטאד דה ז'רלן (אולימפיק ליון, 43,051 מקומות ישיבה) ואצטדיון בולארט (לאנס, 42 אלף מקומות ישיבה).

==קישורים חיצוניים==

*